**23 МАЙ 2025 г.**

**Наказателно дело от общ характер №849/2024 година – 10:30 часа**

На 23.05.2025 година, състав на Плевенски окръжен съд разгледа наказателно дело №849/2024 година, образувано срещу **Ц.Т.И.**, роден 1984 година, от село Реселец, област Плевен.

Подсъдимият е обвинен в това, че на 21.04.2024 година, в село Реселец, опитал умишлено да умъртви Г.Р.Р. от същото село. Деянието е извършено по хулигански подбуди. Подсъдимият и пострадалият се срещнали случайно в магазин за хранителни стоки в селото. Там започнала свада между тях, провокирана от държането на подсъдимото лице. Двамата се сдърпали пред магазина и тогава Ц.И. извадил нож, с който нанесъл удари на пострадалото лице – в гърдите и в корема. Подсъдимият е опитал да отнеме живота на Г.Р., но опитът останал недовършен, по независещи от дееца причини.

Подсъдимият е с лоши характеристични данни и с предишни осъждания.

За повдигнатото обвинение, законът предвижда наказание от 15 до 20 години лишаване от свобода, доживотен затвор или доживотен затвор без право на замяна.

В съдебното заседание са разпитани трима свидетели. Не са се явили вещите лица изготвили заключения по съдебни експертизи, поради служебна ангажираност. Тяхното неявяване е наложило отлагане на делото. Следващото съдебно заседание е насрочено за 20.06.2025 година.

**Връзки с обществеността 23 май 2025 г.**

**e-mail:** **os\_press@abv.bg**